NASA, Mission:Science prezintă
Spectrul electromagnetic - 8 - razele gama
...o subtitrare de Scientia.ro...
Create de cele mai fierbinţi, mai violente şi
mai active energetic obiecte şi evenimente din Univers,
razele gama călătoresc
de-a lungul întinderilor nesfârşite ale spaţiului cosmic,
pentru a ajunge la noi şi a fi absorbite de atmosfera terestră.
Oamenii de ştiinţă nu au avut la dispoziţie
metode de detecţie şi studiu al razelor gama
provenind din spaţiul cosmic până la apariţia baloanelor
de mare altitudine şi a rachetelor care au trasportat
senzori speciali în atmosfera superioară şi
deasupra acesteia. Mortale pentru oameni,
razele gama au apărut ca urmare a dezintegrărilor
radioactive care au loc pe Terra,
în urma exploziilor nucleare,
şi chiar ca urmare a fulgerelor.
Exploziile solare sunt însoţite de emisii de raze gama, 
urmate de fascicule de particule de mare energie.
Monitorizarea acestor
raze gama oferă cercetătorilor un sistem de avertizare rapidă
cu privire la bombardamentele de particule de mare energie
care pot cauza defecţiuni şi întreruperi ale reţelelor
de telecomunicaţii şi alimentare cu energie electrică.
Fiind undele cu cea mai mare energie din întreg
spectrul electromagnetic - razele gama transportă
suficientă energie pentru a distruge celulele organismelor vii.
Medicii se folosesc de această proprietate, putând utiliza
selectiv radiaţia gama pentru a distruge tumorile canceroase.
Lungimile de undă asociate radiaţiei gama sunt
cele mai scurte din întreg spectrul electromagnetic,
cu dimensiuni comparabile cu cele ale nucleului atomic.
De fapt, lungimea lor de undă e atât de scurtă încât
razele gama trec prin atomi la fel de uşor
cum cometele parcurg sistemul nostru solar.
Acest lucru face ca detecţia razelor gama să fie
o întreprindere dificilă pentru oamenii de ştiinţă.
Detectoarele de radiaţie gama constau în mod obişnuit
din cristale cu scintilaţie şi fotomultiplicatoare.
La trecerea razelor gama prin cristale, acestea se ciocnesc 
cu electronii din structura cristalină.
Senzorul nu detectează direct razele gama,
ci particulele încărcate electric care apar în urma acestor coliziuni.
Oamenii de ştiinţă au folosit gazele gama
pentru a determina elementele chimice
din compunerea solului marţian.
La contactul cu razele cosmice,
elementele chimice din compunerea
solurilor şi rocilor emit energie
unic identificabilă, o aşa-numită semnătură
energetică, sub formă de raze gama.
Spectrometrul pentru radiaţie gama
de la bordul vehiculului orbital Odiseea Marţiană al NASA
detectează şi cartografiază aceste semnături,
aşa cum se poate vedea pe această hartă a concentraţiilor
 de hidrogen. Fascicule de raze gama provenind
de la stele, supernove,
găuri negre şi pulsari "luminează" cerul cu "lumină gama".
Telescopul Fermi al NASA, care funcţionează
în domeniul radiaţiei gama,
a localizat sursele cosmice de raze gama,
realizând o hartă "gama" a Căii Lactee,
o vizualizare panoramică cu o deschidere de 360 de grade,
din perspectivă terestră.
Dacă cerul vizibil, accesibil ochiului uman,
este unul previzibil,
lumina urmând tipare regulate, cerul văzut
în raze gama nu se comportă la fel.
Exploziile de radiaţie gama de mare energie
ajung zi de zi la noi din spaţiul cosmic.
Aceste explozii pot dura de la fracţiuni
de secundă la mai multe minute,
aprinzându-se ca adevărate lămpi cosmice şi dominând
pentru câteva clipe cerul "gama",
pentru a păli câteva momente după aceea.
Acest videoclip, care prezintă
pulsarul Vela, înfăţişează modul în care sunt emise raze gama
la fiecare 89 de secunde, pe măsură ce obiectul cosmic se roteşte.
Aceste veritabile furtuni de radiaţie gama
sunt cele mai energice şi strălucitoare
evenimente electromagnetice de după Big Bang
şi pot elibera mai multă energie în 10 secunde
decât o va face Soarele nostru în întreaga sa existenţă,
probabil una care va dura în jur de 10 miliarde de ani. 
Satelitul SWIFT al NASA
a înregistrat această emisie de radiaţie gama
datorată exploziei unei stele situate la 13 miliarde
de ani-lumină distanţă. Este printre cele mai
depărtate obiecte cosmice detectate vreodată,
iar explozia a avut loc atunci când Universul
avea o vârstă de doar 630 de milioane de ani.
Observarea recentă a unei explozii de raze gama a produs
cea mai mare emisie totală de energie înregistrată până în prezent,
echivalentul a 9000 de supernove obişnuite!
Continuând să studiem razele gama,
vom descifra multe mistere
din domeniul astronomiei, vom folosi acest tip de radiaţie
în diverse tratamente medicale,
şi vom îmbunătăţi protecţia sateliţilor
şi altor dispozitive electronice de aici, de pe Terra,
împotriva dezastrelor.
